Forslag til RÅDETS AFGØRELSE om et socialt trepartstopmøde om vækst og beskæftigelse

INDHOLDSFORTEGNELSE

Sammendrag

Indledning

1. Den sociale dialog - nøglen til bedre forvaltningspraksis 7 1.1. Mere omfattende høring af arbejdsmarkedets parter

1.2. En mere synlig social dialog

1.3. En mere markant rolle til arbejdsmarkedets parter 10

1.3.1. Det europæiske niveau

1.3.2. Det nationale niveau

1.3.3. Det lokale niveau

1.3.4. Den enkelte virksomhed

2. Den sociale dialog som en drivende kraft i den økonomiske og sociale moderniseringsproces

2.1. Et mere struktureret trepartssamråd

2.2. Tættere inddragelse af arbejdsmarkedets parter i de forskellige afsnit af Lissabon-strategien

2.3. Udvidelse og uddybning af den sociale dialog

2.3.1. En stærkere og mere omfattende forhandlingsmodel

2.3.2. Den sociale dialog i de enkelte sektorer

2.3.3. Den tværfaglige sociale dialog

2.4. Bedre opfølgning og iværksættelse af forhandlingsresultaterne

2.4.1. Retningslinjer eller aktionsrammer

2.4.2. Aftaler i henhold til artikel

3. Den sociale dialog og udvidelsen - en afgørende udfordring for EU

3.1. Styrkelse af den sociale dialog og dens deltagere

3.2. Styrkelse af den sociale dialogs rolle i førtiltrædelsesstrategien

3.3. Tilpasning af de forskellige instanser

4. Den sociale dialogs internationale dimension

4.1. De bilaterale og regionale forbindelser

4.2. Multilaterale forbindelser

Bilag 24

2002/0136 (CNS)

Forslag til RÅDETS AFGØRELSE om et socialt trepartstopmøde om vækst og beskæftigelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 202,

under henvisning til forslag fra Kommissionen [1],

[1] EFT

under henvisning til udtalelse fra Europa-Parlamentet [2], og

[2] EFT

ud fra følgende betragtninger:

(1) Arbejdsmarkedets parter har været knyttet til iværksættelsen af den koordinerede beskæftigelsesstrategi, der blev fastlagt af Det Europæiske Råd i Luxembourg den 20. og 21. november 1997, inden for Det Stående Udvalg for Beskæftigelse, som blev nedsat ved Rådets afgørelse 70/532/EØF af 14. december 1970 om nedsættelse af et stående udvalg for beskæftigelse inden for De Europæiske Fællesskaber [3], ændret ved afgørelse 1999/207/EF af 9. marts 1999 [4];

[3] EFT L 273 af 17.12.1970, s. 25, ændret ved afgørelse 75/62/EØF (EFT L21 af 28.1.1975, s. 17).

[4] EFT L 72 af 18.3.1999, s. 33.

(2) Det Europæiske Råd i Køln den 3. og 4. juni 1999 fastlagde en makroøkonomisk dialog mellem repræsentanterne for Rådet, Kommissionen, Den Europæiske Centralbank og arbejdsmarkedets parter;

(3) Det Europæiske Råd i Lissabon den 23. og 24. marts 2000 opstillede en ny strategisk målsætning for det kommende tiår og vedtog at opfyldelsen af denne målsætning kræver en overordnet strategi, der integrerer strukturreformer, den koordinerede europæiske beskæftigelsesstrategi, den sociale beskyttelse og de makroøkonomiske politikker. I sin meddelelse om den sociale dialog understreger Kommissionen, at det sociale trepartstopmøde skal bidrage til drøftelsen af disse temaer;

(4) arbejdsmarkedets parter anførte i deres fælles bidrag til Det Europæiske Råd i Laeken, at reformen af Det Stående Udvalg for Beskæftigelse ikke havde ført til en tilsvarende integration af samrådsmekanismen, og at udvalget ikke opfyldte behovet for sammenhæng og synergi mellem de forskellige processer, som arbejdsmarkedets parter er tilknyttet; i samme fælles bidrag foreslog de, at Det Stående Udvalg for Beskæftigelse erstattes af et socialt trepartstopmøde om vækst og beskæftigelse, som skal være det forum, hvor arbejdsmarkedets parter og de offentlige myndigheder sammen drøfter hele den strategi, der blev fastlagt af Det Europæiske Råd i Lissabon.

(5) Det Europæiske Råd i Laeken den 14. og 15. december 2001 noterede sig arbejds markedets parters ønske om at udbygge samrådet om de forskellige aspekter af Lissabon-strategien og skabe bedre sammenhæng i denne proces. Det blev bekræftet af Det Europæiske Råd i Barcelona den 15. og 16. marts 2002 -

TRUFFET FØLGENDE AFGØRELSE:

Artikel 1

Etablering

Der indføres et socialt trepartstopmøde om vækst og beskæftigelse (i det følgende benævnt "topmødet").

Artikel 2 Funktioner

Topmødet skal under overholdelse af traktaten og i fuld overensstemmelse med Det Europæiske Fællesskabs institutioners og organers kompetenceområder varigt sikre samrådet mellem Rådet, Kommissionen og arbejdsmarkedets parter for at give arbejdsmarkedets parter mulighed for gennem deres sociale dialog at bidrage til de forskellige elementer i den integrerede økonomiske og sociale strategi, således som den blev skitseret på Det Europæiske Råd i Lissabon i marts 2000 og suppleret på Det Europæiske Råd i Göteborg i juni 2001. Til dette formål baserer topmødet sig på de forudgående forhandlinger og drøftelser mellem Rådet, Kommissionen og arbejdsmarkedets parter i de forskellige samrådsfora.

Artikel 3 Sammensætning

1. Topmødet består af Rådets siddende formandskab på stats- og regeringschefsniveau og de to følgende formandskaber, Kommissionen og repræsentanter for arbejdsmarkedets parter.

2. Der er højst tyve repræsentanter for arbejdsmarkedets parter, fordelt på to lige store delegationer med henholdsvis ti repræsentanter for arbejdstagerne og ti repræsentanter for arbejdsgiverne.

Hver delegation består af repræsentanter for de europæiske tværfaglige organisationer af generel karakter og de specielle organisationer på europæisk plan, der repræsenterer funktionærer og små og mellemstore virksomheder.

Den tekniske koordinering varetages for arbejdstagerdelegationens vedkommende af Den Europæiske Faglige Samarbejdsorganisation (EFS) og for arbejdsgiver delegationens vedkommende af Sammenslutningen af Industri- og Arbejdsgiver organisationer i Europa (UNICE).

Artikel 4 Forretningsorden

1. Topmødet afholdes mindst en gang om året. Der afholdes et topmøde umiddelbart før Det Europæiske Råd om foråret.

2. Topmødet afholdes under forsæde af den siddende formand for Rådet og Kommissionens formand i fællesskab.

3. Rådets formandskab, Kommissionen og de tværfaglige arbejdstager- og arbejdsgiver organisationer, der deltager i topmødet, fastlægger i fællesskab, hvilke emner der skal drøftes.

4. Topmødets sideordnede formænd aflægger rapport om drøftelserne og resultaterne på mødet i Det Europæiske Råd.

5. De sideordnede formænd indkalder topmødet på eget initiativ.

6. De medlemmer af topmødet, der repræsenterer de i artikel 3, stk. 2, omhandlede arbejdsmarkedsorganisationer, modtager rejse- og opholdsgodtgørelse i overens stemmelse med de af Rådet fastsatte regler herom.

7. Der fastsættes en forretningsorden på initiativ af de sideordnede formænd med reglerne for topmødets forløb.

Artikel 5 Ophævelse

Afgørelse 1999/207/EF ophæves. Ophævelsen har virkning fra datoen for det første topmøde, der afholdes i henhold til denne afgørelse.

Artikel 6 Ikrafttræden

Denne afgørelse træder i kraft på tyvendedagen efter offentliggørelsen i De Europæiske Fællesskabers Tidende.

Udfærdiget i Bruxelles, den

På Rådets vegne

Formand